**Jenifer**

"Nagyon szeretem, ha a diákjaim aktívak és saját maguk is mélyrehatóbban beleássák magukat egy-egy témába. Különösképpen fontos ez az idegen nyelvek szempontjából, hiszen nem elég csak beszélni egy idegen nyelven, jó, ha meg is értjük az adott nyelv kultúráját, szokásait, és azt, ami nekik fontos. Éppen ezért nagyon szeretek a diákjaimnak projektmunkákat kiadni egy-egy téma kapcsán, amelyben a saját kreatív módjukon tudnak feldolgozni egy-egy témát. Sajnos az a tapasztalat, hogy hiába kecsegteti az ember egy 5-el a tanulókat, így is csekély számban vállalják az ezzel kapcsolatos felelősséget és a kutatómunkát. Dominik viszont más. Körülbelül 1 éve tanítom angol nyelvből és azóta ő az egyetlen diákom, aki minden egyes projektmunkát kiválóan teljesít és elkészít. Precízen utánajár a dolgoknak és szebbnél szebb és részletesebb munkákat ad ki a kezei közül. A részletes angol beszámolói/prezentációi/esszéi mellé mindig valamilyen szép rajzot is csatol. Nagyon büszke vagyok Rá, hiszen ezek a rajzok számomra is visszajelzések, hogy megértette a kiadott munkát és átjött a lényege is. 1. Pandás rajz: Endangered animals projekt. / 2. Balatoni kép: My favourite place projekt. / 3. kép: Környezetvédelem: Protect the environment. - Ezt több társával együtt készítette közösen, egy csoport projekt kapcsán."